- Յուրաքանչյուր բնակելի շենք իր համապատասխան կանաչապատ տարածքը պետք է ունենա: Իմ կարծիքով` ճիշտ կլինի, որ յուրաքանչյուր կառուցապատող որոշակի կանաչ տարածքներ ստեղծելու պարտավորություն ստանձնի: Գտնվելով անապատային և կիսաանապատային գոտում` Երևանը պետք է ավելի մեծ անտառային կանաչ զանգվածներ ունենար: Եթե այսօր մտածենք կանաչ զանգվածները լոկ պահպանելու մասին, ապա դա արդեն իսկ բավարար չէ: Մենք պետք է նոր անտառներ և նոր կանաչապատ տարածքներ ստեղծենք: Շատ կարևոր է, որ դա բոլորը հասկանան, քանի որ կլիմայի փոփոխության արդյունքում առանց այն էլ եղածը ինչ-որ չափով, այսպես թե այնպես, կորցնելու ենք: Հարկավոր է այս խնդրին լուրջ վերաբերվել: